ଶ୍ରୀ ମହିଷାସୁର ମର୍ଦିନୀ ସ୍ତୋତ୍ରମ

ଅୟି ଗିରିନନ୍ଦିନି ନନ୍ଦିତମେଦିନି ଵିଶ୍ଵ-ଵିନୋଦିନି ନନ୍ଦନୁତେ
ଗିରିଵର ଵିନ୍ଧ୍ୟ-ଶିରୋ‌உଧି-ନିଵାସିନି ଵିଷ୍ଣୁ-ଵିଲାସିନି ଜିଷ୍ଣୁନୁତେ |
ଭଗଵତି ହେ ଶିତିକଣ୍ଠ-କୁଟୁମ୍ବିଣି ଭୂରିକୁଟୁମ୍ବିଣି ଭୂରିକୃତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 1 ||

ସୁରଵର-ହର୍ଷିଣି ଦୁର୍ଧର-ଧର୍ଷିଣି ଦୁର୍ମୁଖ-ମର୍ଷିଣି ହର୍ଷରତେ
ତ୍ରିଭୁଵନ-ପୋଷିଣି ଶଙ୍କର-ତୋଷିଣି କଲ୍ମଷ-ମୋଷିଣି ଘୋଷରତେ |
ଦନୁଜ-ନିରୋଷିଣି ଦିତିସୁତ-ରୋଷିଣି ଦୁର୍ମଦ-ଶୋଷିଣି ସିଂଧୁସୁତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 2 ||

ଅୟି ଜଗଦମ୍ବ ମଦମ୍ବ କଦମ୍ବଵନ-ପ୍ରିୟଵାସିନି ହାସରତେ
ଶିଖରି-ଶିରୋମଣି ତୁଙ-ହିମାଲୟ-ଶୃଙ୍ଗନିଜାଲୟ-ମଧ୍ୟଗତେ |
ମଧୁମଧୁରେ ମଧୁ-କୈତଭ-ଗଞ୍ଜିନି କୈତଭ-ଭଞ୍ଜିନି ରାସରତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 3 ||

ଅୟି ଶତଖଣ୍ଡ-ଵିଖଣ୍ଡିତ-ରୁଣ୍ଡ-ଵିତୁଣ୍ଡିତ-ଶୁଣ୍ଡ-ଗଜାଧିପତେ
ରିପୁ-ଗଜ-ଗଣ୍ଡ-ଵିଦାରଣ-ଚଣ୍ଡପରାକ୍ରମ-ଶୌଣ୍ଡ-ମୃଗାଧିପତେ |
ନିଜ-ଭୁଜଦଂଡ-ନିପାଟିତ-ଚଣ୍ଡ-ନିପାଟିତ-ମୁଣ୍ଡ-ଭଟାଧିପତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 4 ||

ଅୟି ରଣଦୁର୍ମଦ-ଶତ୍ରୁ-ଵଧୋଦିତ-ଦୁର୍ଧର-ନିର୍ଜର-ଶକ୍ତି-ଭୃତେ
ଚତୁର-ଵିଚାର-ଧୁରୀଣ-ମହାଶୟ-ଦୂତ-କୃତ-ପ୍ରମଥାଧିପତେ |
ଦୁରିତ-ଦୁରୀହ-ଦୁରାଶୟ-ଦୁର୍ମତି-ଦାନଵ-ଦୂତ-କୃତାନ୍ତମତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 5 ||

ଅୟି ନିଜ ହୁଂକୃତିମାତ୍ର-ନିରାକୃତ-ଧୂମ୍ରଵିଲୋଚନ-ଧୂମ୍ରଶତେ
ସମର-ଵିଶୋଷିତ-ଶୋଣିତବୀଜ-ସମୁଦ୍ଭଵଶୋଣିତ-ବୀଜ-ଲତେ |
ଶିଵ-ଶିଵ-ଶୁମ୍ଭନିଶୁଂଭ-ମହାହଵ-ତର୍ପିତ-ଭୂତପିଶାଚ-ପତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 6 ||

ଧନୁରନୁସଙ୍ଗରଣ-କ୍ଷଣ-ସଙ୍ଗ-ପରିସ୍ଫୁରଦଙ୍ଗ-ନଟତ୍କଟକେ
କନକ-ପିଶଙ୍ଗ-ପୃଷତ୍କ-ନିଷଙ୍ଗ-ରସଦ୍ଭଟ-ଶୃଙ୍ଗ-ହତାଵଟୁକେ |
କୃତ-ଚତୁରଙ୍ଗ-ବଲକ୍ଷିତି-ରଙ୍ଗ-ଘଟଦ-ବହୁରଙ୍ଗ-ରଟଦ-ବଟୁକେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 7 ||

ଅୟି ଶରଣାଗତ-ଵୈରିଵଧୂ-ଵରଵୀରଵରାଭୟ-ଦାୟିକରେ
ତ୍ରିଭୁଵନମସ୍ତକ-ଶୂଲ-ଵିରୋଧି-ଶିରୋଧି-କୃତା‌உମଲ-ଶୂଲକରେ |
ଦୁମି-ଦୁମି-ତାମର-ଦୁନ୍ଦୁଭି-ନାଦ-ମହୋ-ମୁଖରୀକୃତ-ଦିଙ୍ନିକରେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 8 ||

ସୁରଲଲନା-ତତଥେୟି-ତଥେୟି-ତଥାଭିନୟୋଦର-ନୃତ୍ୟ-ରତେ
ହାସଵିଲାସ-ହୁଲାସ-ମୟିପ୍ରଣ-ତାର୍ତଜନେମିତ-ପ୍ରେମଭରେ |
ଧିମିକିଟ-ଧିକ୍କଟ-ଧିକ୍କଟ-ଧିମିଧ୍ଵନି-ଘୋରମୃଦଙ୍ଗ-ନିନାଦରତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 9 ||

ଜୟ-ଜୟ-ଜପ୍ୟ-ଜୟେ-ଜୟ-ଶବ୍ଦ-ପରସ୍ତୁତି-ତତ୍ପର-ଵିଶ୍ଵନୁତେ
ଝଣଝଣ-ଝିଞ୍ଝିମି-ଝିଙ୍କୃତ-ନୂପୁର-ଶିଞ୍ଜିତ-ମୋହିତଭୂତପତେ |
ନଟିତ-ନଟାର୍ଧ-ନଟୀନଟ-ନାୟକ-ନାଟକନାଟିତ-ନାଟ୍ୟରତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 10 ||

ଅୟି ସୁମନଃ ସୁମନଃ ସୁମନଃ ସୁମନଃ ସୁମନୋହର କାନ୍ତିୟୁତେ
ଶ୍ରିତରଜନୀରଜ-ନୀରଜ-ନୀରଜନୀ-ରଜନୀକର-ଵକ୍ତ୍ରଵୃତେ |
ସୁନୟନଵିଭ୍ରମ-ରଭ୍ର-ମର-ଭ୍ରମର-ଭ୍ରମ-ରଭ୍ରମରାଧିପତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 11 ||

ମହିତ-ମହାହଵ-ମଲ୍ଲମତଲ୍ଲିକ-ମଲ୍ଲିତ-ରଲ୍ଲକ-ମଲ୍ଲ-ରତେ
ଵିରଚିତଵଲ୍ଲିକ-ପଲ୍ଲିକ-ମଲ୍ଲିକ-ଝିଲ୍ଲିକ-ଭିଲ୍ଲିକ-ଵର୍ଗଵୃତେ |
ସିତ-କୃତଫୁଲ୍ଲ-ସମୁଲ୍ଲସିତା‌உରୁଣ-ତଲ୍ଲଜ-ପଲ୍ଲଵ-ସଲ୍ଲଲିତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 12 ||

ଅଵିରଳ-ଗଣ୍ଡଗଳନ-ମଦ-ମେଦୁର-ମତ୍ତ-ମତଙ୍ଗଜରାଜ-ପତେ
ତ୍ରିଭୁଵନ-ଭୂଷଣଭୂତ-କଳାନିଧିରୂପ-ପୟୋନିଧିରାଜସୁତେ |
ଅୟି ସୁଦତୀଜନ-ଲାଲସ-ମାନସ-ମୋହନ-ମନ୍ମଧରାଜ-ସୁତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 13 ||

କମଲଦଳାମଲ-କୋମଲ-କାନ୍ତି-କଲାକଲିତା‌உମଲ-ଭାଲତଲେ
ସକଲ-ଵିଲାସକଳା-ନିଲୟକ୍ରମ-କେଳିକଲତ-କଲହଂସକୁଲେ |
ଅଲିକୁଲ-ସଂକୁଲ-କୁଵଲୟମଂଡଲ-ମୌଳିମିଲଦ-ଵକୁଲାଲିକୁଲେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 14 ||

କର-ମୁରଳୀ-ରଵ-ଵୀଜିତ-କୂଜିତ-ଲଜ୍ଜିତ-କୋକିଲ-ମଞ୍ଜୁରୁତେ
ମିଲିତ-ମିଲିନ୍ଦ-ମନୋହର-ଗୁଞ୍ଜିତ-ରଞ୍ଜିତ-ଶୈଲନିକୁଞ୍ଜ-ଗତେ |
ନିଜଗଣଭୂତ-ମହାଶବରୀଗଣ-ରଂଗଣ-ସଂଭୃତ-କେଳିତତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 15 ||

କଟିତଟ-ପୀତ-ଦୁକୂଲ-ଵିଚିତ୍ର-ମୟୂଖ-ତିରସ୍କୃତ-ଚନ୍ଦ୍ରରୁଚେ
ପ୍ରଣତସୁରାସୁର-ମୌଳିମଣିସ୍ଫୁରଦ-ଅଂଶୁଲସନ-ନଖସାଂଦ୍ରରୁଚେ |
ଜିତ-କନକାଚଲମୌଳି-ମଦୋର୍ଜିତ-ନିର୍ଜରକୁଞ୍ଜର-କୁମ୍ଭ-କୁଚେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 16 ||

ଵିଜିତ-ସହସ୍ରକରୈକ-ସହସ୍ରକରୈକ-ସହସ୍ରକରୈକନୁତେ
କୃତ-ସୁରତାରକ-ସଙ୍ଗର-ତାରକ ସଙ୍ଗର-ତାରକସୂନୁ-ସୁତେ |
ସୁରଥ-ସମାଧି-ସମାନ-ସମାଧି-ସମାଧିସମାଧି-ସୁଜାତ-ରତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 17 ||

ପଦକମଲଂ କରୁଣାନିଲୟେ ଵରିଵସ୍ୟତି ୟୋ‌உନୁଦିନଂ ନ ଶିଵେ
ଅୟି କମଲେ କମଲାନିଲୟେ କମଲାନିଲୟଃ ସ କଥଂ ନ ଭଵେତ |
ତଵ ପଦମେଵ ପରମ୍ପଦ-ମିତ୍ୟନୁଶୀଲୟତୋ ମମ କିଂ ନ ଶିଵେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 18 ||

କନକଲସତ୍କଲ-ସିନ୍ଧୁଜଲୈରନୁଷିଞ୍ଜତି ତେ ଗୁଣରଙ୍ଗଭୁଵଂ
ଭଜତି ସ କିଂ ନୁ ଶଚୀକୁଚକୁମ୍ଭତ-ତଟୀପରି-ରମ୍ଭ-ସୁଖାନୁଭଵମ |
ତଵ ଚରଣଂ ଶରଣଂ କରଵାଣି ନତାମରଵାଣି ନିଵାଶି ଶିଵଂ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 19 ||

ତଵ ଵିମଲେ‌உନ୍ଦୁକଲଂ ଵଦନେନ୍ଦୁମଲଂ ସକଲଂ ନନୁ କୂଲୟତେ
କିମୁ ପୁରୁହୂତ-ପୁରୀଂଦୁମୁଖୀ-ସୁମୁଖୀଭିରସୌ-ଵିମୁଖୀ-କ୍ରିୟତେ |
ମମ ତୁ ମତଂ ଶିଵନାମ-ଧନେ ଭଵତୀ-କୃପୟା କିମୁତ କ୍ରିୟତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 20 ||

ଅୟି ମୟି ଦୀନଦୟାଳୁତୟା କରୁଣାପରୟା ଭଵିତଵ୍ୟମୁମେ
ଅୟି ଜଗତୋ ଜନନୀ କୃପୟାସି ୟଥାସି ତଥାନୁମିତାସି ରମେ |
ୟଦୁଚିତମତ୍ର ଭଵତ୍ୟୁରରୀ କୁରୁତା-ଦୁରୁତାପମପା-କୁରୁତେ
ଜୟ ଜୟ ହେ ମହିଷାସୁର-ମର୍ଦିନି ରମ୍ୟକପର୍ଦିନି ଶୈଲସୁତେ || 21 ||

Web Url: http://www.vignanam.org/veda/sree-mahishaasura-mardini-stotram-oriya.html